หุ้นยุโรปเปิดตลาดอ่อนตัวลง เหตุวิตกเศรษฐกิจจีนชะลอตัว
ตลาดหุ้นยุโรปเปิดตลาดวันนี้อ่อนตัวลง เนื่องจากความกังวลเกี่ยวกับผลกำไรบริษัทอุตสาหกรรมจีนเดือนส.ค.ที่ร่วงลง ขณะที่หุ้นกลุ่มบริษัทผู้ผลิตรถก็ยังคงร่วงลง
28 ก.ย. 2558

ตลาดหุ้นยุโรปเปิดตลาดวันนี้อ่อนตัวลง เนื่องจากความกังวลเกี่ยวกับผลกำไรบริษัทอุตสาหกรรมจีนเดือนส.ค.ที่ร่วงลง ขณะที่หุ้นกลุ่มบริษัทผู้ผลิตรถก็ยังคงร่วงลง
ดัชนี Stoxx Europe 600 อ่อนตัว 0.3% ดัชนี CAC-40 ตลาดหุ้นฝรั่งเศสเปิดวันนี้ที่ 4,452.24 จุด ลดลง 28.42 จุด, -0.63% ดัชนี DAX ตลาดหุ้นเยอรมันเปิดวันนี้ที่ 9,633.68 จุด ลดลง 54.85 จุด, -0.57%
ขณะที่สำนักงานสถิติแห่งชาติของจีน (NBS) เปิดเผยในวันนี้ว่า ตัวเลขกำไรของบริษัทอุตสาหกรรมรายใหญ่ของจีน ลดลง 8.8% ในเดือนส.ค. เมื่อเทียบเป็นรายปี ซึ่งร่วงลงอย่างมากจากเดือนก.ค.ที่ปรับตัวลดลง 2.9%
ทั้งนี้ ตัวเลขกำไรของบริษัทในภาคอุตสาหกรรมที่มีรายได้ต่อปีมากกว่า 20 ล้านหยวน (ราว 3.1 ล้านดอลลาร์สหรัฐ) มีมูลค่าทั้งสิ้น 4.481 แสนล้านหยวน ในเดือนส.ค.
ส่วนในช่วง 8 เดือนแรกของปีนี้ ตัวเลขกำไรของบริษัทอุตสาหกรรม ลดลง 1.9% เทียบรายปี สู่ระดับ 3.77 ล้านล้านหยวน ซึ่งปรับตัวลงมากกว่าในช่วงเดือนม.ค.-ก.ค.ที่ลดลงเพียง 1%
 
 